Kaliningrado sritis

Kaliningrado sritis () arba Karaliaučiaus kraštas – Rusijos federacijos sritis, esanti Šiaurės Vakarų federalinėje apygardoje. Kaliningrado sritis sudaryta 1946 m. balandžio 7 d. po Antrojo pasaulinio karo iš užimtos Vokietijos Rytų Prūsijos provincijos vidurio šiaurinės dalies. Tai pusiau eksklavas, toliausiai į vakarus nutolusi Rusijos teritorija.

Srities plotas – 15,1 tūkst. km² (13,3 tūkst. km² be Kuršių marių ir Aistmarių). Gyventojų – 1,018 624 mln. (2021 m.). Atstumas iš šiaurės į pietus – 108 km, iš vakarų į rytus – 205 km. Pietuose Kaliningrado sritis ribojasi su Lenkija, šiaurėje ir rytuose – su Lietuva. Vakaruose Kaliningrado sritį skalauja Baltijos jūra.


 Istorija 
Kaliningrado srities istorija iki 1945 m. – žr. Prūsijos istorija''

Rytprūsiai, tiksliau šiaurinė jų dalis (apie 1/3 Rytų Prūsijos dalies), į Rusijos sudėtį pateko po Antrojo pasaulinio karo pabaigos pagal Potsdamo susitarimus. Iškart po Sovietų Sąjungos pergalės kare su Trečiuoju Reichu, buvo sukurta Specialioji Kionigsbergo karinė apygarda, kuri užsiėmė ir civiliniais klausimais. 1945 m. ši apygarda performuota į Kionigsbergo sritį Rusijos TFSR, 1946 m. rugsėjo 7 d. pervadinta į Kaliningrado sritį ir vienašališkai įtraukta (aneksuota) į RTFSR sudėtį. Buvusių gyventojų likučiai iki 1947 m. buvo deportuoti į Vokietiją. Kaliningrado sritis tapo labiausiai militarizuota Sovietų Sąjungos dalis, kartais vadinta „nepaskandinamu sovietų lėktuvnešiu“. Nuo 2009 m. stipriai militarizuojama.

 Geografija 
Iš šiaurės vakarų skalauja Kuršių marios, yra Kuršių nerijos pietinė dalis, pietvakariuose – Aismarės ir Aismarių nerijos šiaurinė dalis.

Paviršius daugiausia lygus: šiaurėje plyti Nemuno žemuma, pietryčiuose siekia Baltijos aukštumas (iki 230 m aukščio Vištyčio aukštumoje). Pajūryje yra polderių.

Klimatas vidutinių platumų, pereinamasis iš jūrinio į žemyninį. Sausio mėnesio vidutinė temperatūra nuo –3 °C iki –5 °C, liepos 15–17 °C. Per metus iškrinta apie 700 mm kritulių.

Didžiausios upės: Prieglius (su Alna, Įsručiu, Angrape, Pisa), Nemunas (su Šešupe). Didžiausias ežeras – Vištyčio.

Miškingumas apie 15 % (yra Romintos girios pakraštys). Įsteigtas Kuršių nerijos nacionalinis parkas.

 Gyventojai 
2002 m. gyventojų surašymo duomenimis, Kaliningrado srityje gyveno 955,2 tūkst. gyventojų. Iš jų 741,8 tūkst. gyveno miestuose, 213,4 tūkst. – kaime. Kaliningrado mieste gyvena beveik pusė srities gyventojų – 430,3 tūkst. žmonių.

Kaliningrado srities gyventojų tautinė sudėtis pagal 2010 m. Rusijos gyventojų surašymą jiems nurodžius tautybę:
 Tautybė  Skaičius  Procentas Rusai  772 534  86,4 % Ukrainiečiai  32 771  3,7 % Baltarusiai  32 497  3,6 % Lietuviai  9769  1,1 % Armėnai  9226  1,1 % Vokiečiai  7349  0,8 % Totoriai  4534  0,5 % Kitos tautybės  25 172  2,8 %

 Administracinis teritorinis suskirstymas 

XX a. pabaigoje sritis buvo skirstoma ne tik į rajonus, bet ir apylinkes.Общероссийский классификатор объектов административно-территориального деления. psl. 329–336 XXI a. pradžioje atliktos kelios administracinės reformos. 2021 m. Kaliningrado srityje yra 22 savivaldos dariniai: 8 sritinio reikšmingumo miestai, 1 sritinio reikšmingumo miesto tipo gyvenvietė bei 13 municipalinių rajonų, dar skirstomų į savivaldžias miesto ar kaimo gyvenvietes.

Nr. žemėlapyjeSritinio reikšmingumo miestai ir miestų apygardosRusiškas pavadinimas1  Karaliaučius  Калининград2  Baltijsko miesto apygarda  Балтийский городской округ3  Laduškino miesto apygarda  Ладушкинский городской округ4  Mamonovo miesto apygarda  Мамоновский городской округ5  Pionerskis  Пионерский (город)6  Svetlo miesto apygarda  Светловский городской округ7  Svetlogorsko miesto apygarda  Светлогорский городской округ8  Sovetskas  Советск

Nr. žemėlapyjeSrities reikšmės miesto tipo gyvenvietėRusiškas pavadinimas9  Jantarno miesto apygarda  Янтарный городской округ

Nr. žemėlapyjeRajonasRusiškas pavadinimasSavivaldybių 10  Bagrationovsko rajonasБагратионовский район5 11  Gvardeisko rajonasГвардейский район5 12  Gurjevsko rajonasГурьевский район8 13  Gusevo rajonasГусевский район5 14  Zelenogradsko rajonasЗеленоградский район5 15  Krasnoznamensko rajonasКраснознаменский район4 16  Nemano rajonasНеманский район3 17  Nesterovo rajonasНестеровский район4 18  Oziorsko rajonasОзёрский район4 19  Polesko rajonasПолесский район5 20  Pravdinsko rajonasПравдинский район4 21  Slavsko rajonasСлавский район4 22  Černiachovsko rajonasЧерняховский район4

 Miestai 
Dabartinis pavadinimasRusiškas pavadinimasVokiškas pavadinimasLietuviškas pavadinimasGyventojai (2002 m.)Gyventojai (2010 m.)Gyventojai (2021 m.)BagrationovskasБагратионовскPreußisch EylauPrūsų Ylava 7 200  6 399  6 401BaltijskasБалтийскPillauPiliava 33 300  32 670  33 946ČerniachovskasЧерняховскInsterburgĮsrutis 44 300  40 464  39 126GurjevskasГурьевскNeuhausen, VillenkolonieSembų Romuva, Noihauzenas 10 900  12 433  19 670GusevasГусевGumbinnenGumbinė 28 500  28 260  28 177GvardeiskasГвардейскTapiauTepliava  14 600  13 888  13 353KaliningradasКалининградKönigsberg in PreußenKaraliaučius 430 000  431 491  493 256KrasnoznamenskasКраснознаменскHaselbergPrūsų Lazdynai 3 800  3 522  3 049LaduškinasЛадушкинLudwigsortLiudvigsortas 3 800  3 788  3 820MamonovasМaмоновоHeiligenbeilŠventapilė 7 400  7 757  8 104NemanasНеманRaganita RagnitRagainė 12 700  11 794  10 765NesterovasНестеровStallupenen, EbenrodeStalupėnai 5 000  4 584  3 937OziorskasОзерскDarkehmen, AngerappDarkiemis 5 800  4 740  3 816PionerskisПионерскийNeukuhrenNaujieji Kuršiai 11 800  11 017  12 573PoleskasПолесскLabiauLabguva 7 700  7 580  6 921PravdinskasПравдинскFridlandBartų Romuva, Frydlandas 4 500  4 323  4 045SlavskasСлавскHeinrichswaldeGastos 5 200  4 614  3 964SovetskasСоветскTilse, Tilsit Tilžė 43 200  41 709  38 514SvetlasСветлыйZimmerbudeCimerbūda 21 700  21 380  21 441SvetlogorskasСветлогорскRauschenRūsiai 11 000  10 775  16 099ZelenogradskasЗеленоградскKranzPrūsų Krantas 12 500  13 015  17 296

 Miesto tipo gyvenvietės 
Dabartinis pavadinimasRusiškas pavadinimasVokiškas pavadinimasLietuviškas pavadinimasGyventojų (2002 m.)Gyventojų (2010 m.)Gyventojų (2021 m.)JantarnasЯнтарныйPalmnickenPalmininkai 5 500  5 520  5 627PrimorjėПриморьеGroß KuhrenDidieji Kuršiai 800  952 PrimorskasПриморскFischhausenŽuvininkai 2 200  2 066  1921ZnamenskasЗнаменскWehlauVėluva 4300   ŽeleznodorožnasЖелезнодорожныйGerdauenGirdava 2 900  2 755 

Panaudota:
 Tradicinis lietuviškų Kaliningrado (Karaliaučiaus krašto) vietovardžių sąrašas, patvirtintas Valstybinės lietuvių kalbos komisijos protokoliniu nutarimu 1997 m. gegužės 25 d.
 Eine Sammlung nach dem Gebietsstand vom 31.12.1937

 Ekonomika ir transportas 
Kaliningrado srityje išvystyta transporto (vagonų gamykla) ir kėlimo įrenginių (gamykla „Baltkran“) mašinų gamyba, laivų statyba ir remontas (Kaliningrade ir Sovetske). Taip pat automobilių surinkimas, televizorių gamyba, statybinių medžiagų gamyba (Kaliningrado gelžbetonio kontrukcijų gamykla). Išvystyta maisto pramonė.

Kaliningrado srityje yra didžiausios gintaro atsargos (daugiau nei 90 %). Gintaras kasamas Jantarno gyvenvietės apylinkėse, ten pat gintaro kombinate gintaras apdirbamas. Kaliningrado srityje taip pat išgaunama nafta.

Išvystyta žvejyba, dideli žvejybiniai uostai yra Kaliningrade ir Pionerske, mažesni – Rybačyje ir Svetle.

Kaliningrade, Pionerske ir Baltijske yra dideli prekybiniai uostai, Černiachovske ir Sovietske – upių uostai. Kaliningrado uostą ir Sankt Peterburgą jungia keltų linija.

Kaliningrade yra tarptautinis oro uostas.

Kaliningradas geležinkeliu susijęs ne tik su pagrindiniais Rusijos miestais Maskva (traukinys „Jantar“) ir Sankt Peterburgu, bet ir su Gdyne Lenkijoje ir Berlynu Vokietijoje.

 Lietuvos ir Kaliningrado srities santykiai 
Lietuvos ir Rusijos Federacijos Kaliningrado srities santykius apibrėžia 1991 m. pasirašytas Susitarimas tarp Lietuvos Respublikos ir Rusijos TFSR (nuo gruodžio mėn. – Rusijos Federacijos) dėl bendradarbiavimo ekonominėje ir socialinėje-kultūrinėje Kaliningrado srities raidoje.

Veikia Lietuvos ir Kaliningrado srities ilgalaikio bendradarbiavimo taryba.

Iki 2002 m. pagrindinis klausimas, susijęs su Kaliningrado sritimi, buvo tranzito problematika. Pasienyje su Lenkija esantis Suvalkų koridorius – vienas iš alternatyvių sausumos ruožų tarp Rusijos eksklavo ir sąjungininkės Baltarusijos.

 Nuorodos 
 Kaliningrado srities vyriausybės oficiali svetainė  
 Užsienio reikalų ministerijos straipsnis 
 Kaliningrado srities vietovardžiai lietuvių, rusų ir vokiečių kalbomis 
 VLKK krašto vietovardžių sąrašas (rusų-lietuvių) 
 VLKK krašto tradicinių vietovardžių sąrašas (vokiečių-lietuvių) 
  Kaliningrado sritis 
  Kaliningrado sritis nuotraukose 
  Kaliningrado srities istorijos puslapiai 
 Kaliningrado srities lietuviški, rusiški, vokiški vietovardžiai, interaktyvus žemėlapis 
 Rytprūsių provincijos žemėlapis, prieš Vokietijos pasidalijimą pokariu ir Kaliningrado srities įkūrimą 
 Kaliningrado sritis per googlemaps
 Kaliningrado laikas
 Kaliningrado srities orai

 Šaltiniai 


Kategorija:Rusijos eksklavai